**Bestyrelsesberetning**

**Forældrekredsmøde den 18. september 2024**

**Tak for ordet.**

**Først og fremmest vil jeg gerne takke medlemmerne af bestyrelsen for vores samarbejde siden sidst.**

**Jeg vil særlig gerne takke de medlemmer af bestyrelsen, der ikke stiller op igen til det valg, vi foretager om lidt, for der den indsats, de har gjort for skolen**

**Jeg vil også gerne takke skolens ledelse og medarbejdere for det gode samarbejde. Og jeg vil endelig takke Støtteforeningen og elever og forældre for deres engagement i vores skole og ikke mindst de, der bakker op om skolen ved at lade sig vælge som klasserepræsentanter.**

**Som altid er det klart at en skole som denne fungerer bedst, når der er mange, der bakker op om skolen og dens aktiviteter.**

**Jeg vil aflægge en ret kort beretning denne gang. Bestyrelsen har holdt et enkelt møde siden sidste forældrekredsmøde, hvor vi behandlede skolen økonomiske situation, der jo er ganske presset, men hvor vi arbejder til stadighed for at holde en fornuftig balance mellem indtægter og udgifter. I den forbindelse er vi netop nu i gang med at rekruttere en ny økonomichef til skolen. Jeg er sikker på, at Thomas også vil sige noget om udviklingen i elevtallet, der ser ganske positiv ud her i det nye skoleår.**

**Bestyrelsen har også fortsat arbejdet med at udvikle vores strategi frem mod den nye skole, og det arbejde kommer også til at fortsætte i efteråret, herunder med udviklingen af kernefortællingen om skolen, der kan bruges som kommunikationsmiddel i fremtiden.**

**Som jeg også nævnte på det sidste forældrekredsmøde vedtog Bestyrelsen også i juni et forslag til ændringer af skolens vedtægter dels for at skabe det formelle grundlag for den nye private daginstitution, dels for at modernisere valgsystemet til bestyrelsen og åbne for mere ekstern kompetence til bestyrelsesarbejdet. Disse forslag blev vedtaget ved en urafstemning før sommerferien og er nu trådt i kraft.**

**Endelig vil jeg sige vedrørende den nye skole at der synes fortsat at være god fremdrift i byggeriet, og forventningen er derfor stadig, at vi kan flytte ind i den nye skole ved årsskiftet 2025-26. Det bliver en stor omvæltning, og vi kommer til at bruge tid på at forberede denne eksercits så godt som muligt.**

**Med disse ord vil jeg afslutte bestyrelsens korte beretning til dette møde. Tak for ordet.**